માનવમિત્ર, નવી દિલ્હી : સરહદ પાર આતંકી ઠેકાણાઓ પર સપ્ટેમ્બર ૨૦૧૬ નાં રોજ કરવામાં આવેલ સર્જીકલ સ્ટ્રાઈકનો વિડીઓ બહાર આવ્યાં બાદ કોંગ્રેસે આરોપ લગાવ્યો હતો કે ભાજપ આપણા જવાનોની બહાદુરી અને બલિદાનનો રાજકીય અને ચુંટણીનો ફાયદો ઉઠાવવા આતુર છે. પાર્ટીએ તે પણ દાવો કર્યો હતો કે મોદી સરકાર એક બાજુ જવાનોની બહાદુરી પર રાજકીય રોટલા શેકવાની કોશિશ કરી રહી છે અને બીજી બાજુ તે સૈન્યના બજેટમાં કાપ અને તેના સાથે ભેદભાવ કરી રહી છે.